Die afgelope tyd is ’n hele rits oogskadupalette met ’n opwindende verskeidenheid van skakerings bekend gestel. Deur slegs een palet aan te skaf kan jy met ’n magdom oogskadu-voorkomste eksperimenteer. Dis ook perfek om mee te reis.
Onthou om ’n palet te kies wat neutrale én van jou gunsteling- helderder kleure bevat. So kan jy ’n grimeervoorkoms vir enige geleentheid skep. ’n Staatmaker-voorkoms is subtiele rokerige oë. Dit pas almal en kan in die dag sowel as saans gedra word. Dis boonop makliker om te bemeester as wat jy dink!
* Begin deur liggies met jou vinger ’n ligte oogskadukleur oor jou hele ooglid aan te wend. Dit reflekteer lig en help om jou oë groter en "oper" te laat lyk.
* Met ’n groter grimeerborsel, skakeer baie liggies ’n juweelkleur soos maroen oor jou oogbank in. Die kleur moet uitgewas lyk.